แฟนผมประจำเดือน เดือนที่แล้วมา 26 มาไม่สม่ำเสมอ แต่วันที่22 เดือนนี้ คิดว่าน่าจะระยะปลอดภัยจึงไม่ใส่ถุงยาง แต่หลั่งนอกแทน แต่ มีเลือดออกวันที่27 นิดหน่อยเป็นสีซีด ออกมานิดหน่อย แต่กลางดึก เลือดเริ่มออกมาขึ้นเป็นสีแดง นี่เป็นอาการเลือดหน้าเด็ก หรือเป็นประจำเดือนครับ
สวัสดีค่ะ หากประจำเดือนในรอบก่อน มาวันที่ 26 พ.ค. แล้วในวันที่ 27 มิ.ย. ได้มีเลือดสีซีดออกมาเล็กน้อย ตามด้วยเลือดสีแดงออกมา หากมีปริมาณมากพอสมควร และมานานเกิน 2 วัน ก็ถือเป็นเลือดประจำเดือน และไม่น่าใช่เลือดล้างหน้าเด็ก ที่เป็นอาการของการตั้งครรภ์ค่ะ ดังนั้น หากโดยรวม เลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะอย่างไรก็ตาม หากเลือดมีปริมาณเพียงเล็กน้อย และออกเพียงแค่ 2 วันแล้วหายไป อาจมีโอกาสเป็นเลือดล้างหน้าเด็กได้ ในกรณีนี้ ก็ควรตรวจหาการตั้งครรภ์ดูด้วยค่ะ โดยตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ